Eelnõu

NARVA LINNAVALITSUS

KORRALDUS

Narva ………….…. 2023 nr ………….….

**Arvamuse andmine maaüksuse**

**riigi omandisse jätmiseks**

**(Valguse tn 31)**

**1. Asjaolud ja menetluse käik**

Narva Linnavalitsuse 13.01.2000 korralduse nr 86-k alusel registreeriti maa ostueesõigusega erastamise eesmärgil 11.04.2000 maakatastris Ida-Viru maakonnas Narva linnas AÜ Elektron, katastriüksus Valguse tn 16 katastritunnusega 51107:031:0220, pindalaga 530 m2 ja sihtotstarbega elamumaa.

Narva Linnavalitsuse 24.08.2016 korraldusega nr 912-k määrati katastriüksusele 51107:031:0220 lähiaadress Valguse tn 31.

Kuna erastamise subjekt keeldus Valguse tn 31 hoonestamata maaüksuse kasutamisest, siis Narva Linnavalitsuse 30.03.2022 korraldusega nr 239-k on lõpetatud ülalnimetatud maaüksuse osas ostueesõigusega erastamise menetlus.

Maa-amet esitas Narva Linnavalitsusele 13.09.2023 kirjaga nr 6-5/23/13324 (dokumendiregistris nr 4.4-17/9516) teate reformimata Valguse tn 31 (51107:031:0220) maaüksuse maa riigi omandisse jätmise menetluse algatamise kohta. Riigi omandisse jäetakse maaüksus maareformi seaduse § 31 lõike 1 punkti 8 alusel maareservina. Maaüksuse riigi omandisse jätmine riigi maareservina on vajalik riigivaraseaduse § 10 lõike 1 punktis 4 sätestatud riigivara valitsemise eesmärgi täitmiseks.

Tulenevalt Vabariigi Valitsuse 03.09.1996 määrusega nr 226 kinnitatud “Maa riigi omandisse jätmise korra” punktist 9 palub Maa-amet Narva Linnavalitsusel esitada oma arvamus maa riigi omandisse jätmise kohta.

Kõnesoleva Valguse tn 31 (51107:031:0220) maaüksuse osas puuduvad asjaolud, mis takistaksid maa riigi omandisse jätmist, sealhulgas teiste isikute taotlused maa tagastamiseks.

**2. Õiguslikud alused**

Vabariigi Valitsuse 03.09.1996. a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.

**3. Otsus**

Nõustuda Narva linnas asuva Valguse tn 31 (katastritunnus 51107:031:0220, sihtotstarve elamumaa, ligikaudne pindala 530 m2) maaüksuse riigi omandisse jätmisega.

**4. Rakendussätted**

4.1 Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jelena Golubeva

Linnapea asendaja Üllar Kaljuste

Linnasekretär